Diari Oficial de la Generalitat Valenciana


Sumari del DOGV 8488, del 18-02-2019 (2019/1060)

Notificació de la sentència dictada en el procediment de divorci contenciós número 986/2017.
--------------------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1060


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 986/2017. [2019/1060]  
Procediment: família. Divorci contenciós número 986/2017.  
Demandant: Dany Ramos Jare.  
Procuradora: María Teresa Calatayud Soler.  
Demandat: Juan Jaime Lara Collque.  
  
José Esteban Briz Recio, lletrat de l'Administració de justícia del Jutjat de Primera Instància número 9 de València, per aquest edicte faig saber que en les actuacions de família, divorci contenciós, seguides amb el número 986/2017, a instàncies de Dany Ramos Jare contra Juan Jaime Lara Collque, en situació de rebel·lia, en què en data 23 d'octubre de 2018 ha recaigut sentència que en la seua part dispositiva diu així:  
  
  
«Estime la demanda interposada per la representació processal de Dany Ramos Jare contra Juan Jaime Lara Collque, i acorde la dissolució del matrimoni per divorci de les persones esmentades, amb tots els efectes legals, especialment:  
1r La filla menor d'edat del matrimoni quedarà en companyia i sota la custòdia de la mare. La pàtria potestat continuarà sent exercida conjuntament per tots dos progenitors.  
2n S'atribueix a la senyora Ramos Jare l'ús de l'habitatge familiar en el c/ Alcanyís, porta 2, de València.  
3r El pare té dret a visitar i tindre en companyia a la seua filla.  
a) Caps de setmana alterns, en els quals el pare podrà recollir la xiqueta a les 10.00 hores del dissabte i tornar-la al domicili matern a les 20.00 hores d'aquest mateix dia i els diumenges dins de la mateixa franja horària (de 10.00 a 20.00 hores), de manera que la menor pernocte amb la mare.  
b) Respecte de les vacances, a falta d'acord entre els cònjuges, regirà el següent règim:  
- Meitat de les vacances de Nadal i Setmana Santa, triarà la mare els anys parells i el pare els imparells.  
- Durant les vacances de Falles, regirà el règim habitual de les visites (caps de setmana alterns, en cas que al demandat corresponga tindre la menor en la seua companyia) sense que s'establisca cap especialitat durant aquest període.  
- Dues fraccions durant les vacances d'estiu consistents en:  
a) meitat de juliol la mare i meitat de juliol el pare.  
b) meitat d'agost la mare i meitat d'agost el pare.  
A aquest efecte, l'elecció de la quinzena pertinent correspondrà a la mare els anys parells i al pare els imparells.  
En qualsevol cas, tots dos progenitors s'obliguen a comunicar-se mútuament qualsevol circumstància o decisió que afecte o calga assumir respecte de la xiqueta i a facilitar la comunicació amb el progenitor no custodi a través de qualsevol mitjà telefònic, telemàtic o escrit.  
  
Les eixides de la menor del territori nacional requeriran l'autorització fefaent del progenitor que corresponga i subsidiàriament, es requerirà l'oportuna autorització judicial.  
4t El demandat abonarà per al manteniment i l'educació de la seua filla 300 - mensuals, per mesos anticipats i en els primers cinc dies de cada mes, en el compte que es designe. Aquesta quantitat s'actualitzarà anualment, d'acord amb la variació experimentada per l'índex de preus al consum. Les despeses extraordinàries sobre e les quals existisca acord, o les necessàries i urgents, s'abonaran a mitges per totes dues parts a partir de la data esmentada.  
5é Es decreta la dissolució del règim econòmic conjugal.  
Cada part abonarà les costes causades a la seua instància i les comunes a mitges.  
Comuniqueu aquesta resolució, una vegada ferm el pronunciament de divorci al Registre Civil on conste inscrit el matrimoni.  
Aquesta és la meua sentència, contra la qual es pot interposar recurs d'apel·lació en el termini de 20 dies, comptats des de l'endemà de la seua notificació, segons la nova redacció de l'article 458.1 de la Llei d'enjudiciament civil que fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
I perquè servisca de notificació de forma deguda a Juan Jaime Lara Collque, en rebel·lia, expedisc i signe el present edicte.  
  
València, 1 de febrer de 2019.- El lletrat de l'Administració de justícia: José Esteban Briz Recio.